AQShning Luiziana shtatidagi toshqin qurbonlari soni 11 kishiga yetdi

AQShning Luiziana shtatidagi kuchli toshqin qurbonlari soni 11 kishiga yetdi. Bu haqda “Interfaks” xabar bermoqda. 

Oldinroq tabiiy ofat tufayli 3 kishi o‘lgani bildirilgandi. 
Toshqinlar oqibatida 40 mingga yaqin uy u yoki bu darajada shikastlandi. 20 mingdan ortiq kishi ko‘chirildi, ulardan 8 mingi vaqtinchalik joylashtirish markazlarida qolmoqda. 
Mahalliy rasmiylar shtatning 20 okrugida favqulodda holat joriy etdi. Ayniqsa, hududining to‘rtdan uch qismi suv ostida qolgan Livingston okrugi tabiiy ofatdan eng ko‘p aziyat chekdi.